Publication: Magyar Közlöny
Issue: MK-2003-3 (Year: 2003, Number: 3)
Era: 1990-2004
Section: az 1/2003. (I. 9.) BM rendelethez
Paragraph Index: 332

299. Gázt szállító vezeték sérülésekor, fáklyaégés esetén 299.1 a tûzoltásvezetõ intézkedjen az éghetõ anyagok eltávolítására, a környezet hûtésére, a sérült vezetékbõl kiáramló gázt csak abban az esetben szabad oltani, ha az elzárást megkezdték és rövid idõn belül be tudják fejezni; 299.2 a tûzoltásvezetõ intézkedjen a kiáramló gáz nyomásától függetlenül szakember igénybevételével a tolózárak lezárására vagy a meghibásodott berendezés, csõvezeték kiszakaszolására; 299.3 a sérült szállítóvezeték szakaszolását, szakaszonkénti nyomásmentesítést szakember igénybevételével — a biztonsági szempontok figyelembevételével — kell végrehajtani, továbbá a szállítóvezeték sérülése, károsodása esetén biztosítani kell, hogy a veszélyességi övezeten belül a további káros vagy veszélyes mértékû elmozdulás ne következhessen be; 299.4 a tûzoltásvezetõ a tûzoltás során szakember véleményét vegye figyelembe, és folyamatosan gondoskodjon a robbanásveszély elhárításáról, a tûz továbbterjedésének megakadályozásáról, valamint a tûz környezetében lévõ berendezések hûtésérõl; 299.5 a tûzoltás befejezése után a hûtést addig kell folytatni, amíg a visszagyulladás veszélye teljesen meg nem szûnik. A gázt tároló tartályok tüzeinek oltása

Source: https://magyarkozlony.hu/hivatalos-lapok/f53be4ab59a9f05741dae90be71277deaa81b2b2/dokumentumok/9dd8e0fb1c4d4b4a536e95b24f855ba092bf563a/letoltes